โอ้แม่เจ้า! หุ้น 4G กลุ่มเดียวฉุดดัชนีร่วงเกือบ 17 จุด
โอ้แม่เจ้า! หุ้น 4G กลุ่มเดียวฉุดดัชนีร่วงเกือบ 17 จุด ประกอบด้วย ADVANC,DTAC,TRUE,JAS 
21 ธ.ค. 2558

ผู้สื่อข่าวรายงานว่า ตลาดหุ้นไทยในวันนี้ (21 ธ.ค.) ร่วงแรง โดยดัชนีวันนี้ปิดตลาดที่ 1,264.44 จุด ลบ 20.48 จุด หรือ 1.59% สูงสุด 1,280.08 จุด ต่ำสุด 1,262.28 จุด มูลค่าการซื้อขาย 61,419.32 ล้านบาท ซึ่งมีแรงขายให้หุ้นขนาดใหญ่ นำโดยกลุ่มสื่อสารที่เข้าร่วมประมูล 4G คลื่น 900MHz ประกอบด้วย ADVANC,DTAC,TRUE,JAS โดยหุ้นทั้ง 4 บริษัทนี้รวมกันกดดัชนีไป 16.64 จุด ดังต่อไปนี้

 
ที่มา ASPEN
 
โดยราคาหุ้นบริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC กดดัชนีไป 11.6 จุด ซึ่งราคาหุ้นปิดตลาดวันนี้อยู่ที่ 155.50 บาท ลบ 37.50 บาท หรือ 19.43% สูงสุด 175.50 บาท ต่ำสุด 155.50 บาท มูลค่าการซื้อขาย 1.44 หมื่นล้านบาท
บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC กดดัชนีไป 2.56 จุด ซึ่งราคาหุ้นปิดตลาดวันนี้อยู่ที่27.75 บาท ลบ 10.25 บาท หรือ 26.97% สูงสุดที่ 33.25 บาท ต่ำสุดที่ 27.75 บาท มูลค่าซื้อขายที่ 2.24 พันล้านบาท
บริษัท ทรู คอร์ปอเรชั่น จำกัด (มหาชน) หรือ TRUE กดดัชนีไป 1.67 จุด ซึ่งราคาหุ้นปิดตลาดวันนี้อยู่ที่ 6.60 บาท ลบ 0.65 บาท หรือ 8.97% สูงสุดที่ 7.20 บาท ต่ำสุดที่ 6.45 บาท มูลค่าซื้อขายที่ 2.43 พันล้านบาท
บริษัทจัสมิน อินเตอร์เนชั่นแนล จำกัด (มหาชน) หรือ JAS กดดัชนีไป 0.81 จุด ซึ่งราคาหุ้นปิดตลาดวันนี้อยู่ที่ 3.70 บาท ลบ 1.08 บาท หรือ 22.59% สูงสุดที่ 4.26 บาท ต่ำสุดที่ 3.66 บาท มูลค่าซื้อขายที่ 4.99 พันล้านบาท